Diari Oficial de la Generalitat Valenciana


Sumari del DOGV 5836, del 27-08-2008 (2008/10159)

Informació pública del Programa i Pla de Reforma Interior UE G.
---------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10682


Data del document
:   12-08-2008

Organisme emissor
:   Ajuntament de yátova

Tipus de document
:   Informació Pública

Descriptors 

:   * Yátova
    * administració local
    * pla d'urbanisme

Informació pública del Programa i Pla de Reforma Interior UE G. [2008/10169]  
El Ple de l'Ajuntament de Yátova, en sessió extraordinària celebrada el dia 12 d'agost de 2008, va adoptar, entre altres, els acords següents:  
«Primer  
Determinar que el desenvolupament i l'execució de l'actuació integrada de la unitat d'execució G del sòl urbà de les normes subsidiàries de Yátova es durà a terme per mitjà de gestió directa.  
Segon  
Sotmetre a informació pública el Programa per al Desenvolupament de l'Actuació Integrada de la Unitat d'Execució G del sòl urbà de les normes subsidiàries de Yátova, així com el pla de reforma interior de la dita unitat d'execució i projecte d'urbanització corresponent, exposant al públic, per un termini de 20 dies, a l'efecte de consulta i formulació d'al·legacions, l'alternativa tècnica i la proposició juridicoeconòmica i la resta de documents del programa, previ anunci en el Diari Oficial de la Comunitat Valenciana i en el diari Levante.»  
La informació pública del Programa i Pla de Reforma Interior de la UE G se subjecta al contingut, terminis i altres condicions que, d'acord amb l'article 562 del ROGTU, s'especifiquen a continuació:  
a) Títol: Programa d'Actuació Integrada i Pla de Reforma Interior de la Unitat d'Execució G de Yátova.  
b) Contingut i àmbit físic: els documents continguts en el programa i pla de reforma interior són els següents:  
1. Memòria del programa, comprensiva d'alternativa tècnica, proposició juridicoeconómica, parcel·les i propietaris afectats.  
2. Projecte d'urbanització.  
3. Memòria informativa, memòria justificativa i normes urbanístiques del PRI, amb els plans següents:  
I-1 Situació.  
I-2 Planejament vigent.  
I-3 Pla topogràfic.  
I-4 Parcel·lari i edificacions existents.  
O-1 Classificació i assignació usos urbanístics.  
O-2 Ordenació i definició geomètrica.  
O-3 Xarxa reserves sòl dotacional públic.  
O-4 Unitats d'execució i àrees de repartiment.  
O-5 Alineacions i rasants.  
O-6 Senyalització tràfic.  
O-7 Sanejament i xarxa séquia.  
O-8 Perfils longitudinals i transversals.  
O-9 Xarxa de proveïment d'aigua potable.  
O-10 Superposició ordenació amb fotografia aèria.  
Els terrenys afectats pel programa i pla de reforma interior estan classificats com a sòl urbà en les NNSS de Yátova, tenen una superfície de 25.485,04 m2 el seu àmbit físic es determina pels límits següents:  
Nord: avinguda de la Diputació.  
Sud: part posterior d'edificacions consolidades que dóna al carrer de Jesús.  
Est: plaça del Doctor Vicente Honrubia López.  
Oest: avinguda de la Diputació.  
c) Lloc de consulta: sala de comissions de l'Ajuntament de Yátova (c/ Maestro Romero, núm. 7, Yátova).  
d) Horari de consulta: d'11.00 a 14.00 hores, de dilluns a divendres, durant el termini d'informació pública. En horari de 17.00 a 19.00 hores, els dimarts, podran efectuar-se consultes verbals a un dels tècnics redactors en l'oficina tècnica municipal.  
e) Obtenció de còpies: els interessats poden obtindre còpies de documents i plans del programa i pla de reforma interior dirigint-se, en horari de 09.00 a 14.00 hores, a la copisteria següent: CRI Mestalla, al carrer del Convent Sant Francesc, 4, 46630 València. Telèfon 340 406 904.  
f) Termini de consulta i al·legacions: 20 dies hàbils, a comptar del dia següent a la publicació d'este anunci en el Diari Oficial de la Comunitat Valenciana.  
g) Termini aprovació definitiva: conclòs el tràmit d'informació pública, correspon a l'Ajuntament resoldre sobre l'aprovació definitiva del programa i pla de reforma interior, amb introducció de les rectificacions oportunes, en el termini de 30 dies des de la data d'emissió dels informes preceptius pertinents.  
Durant el període d'informació pública totes les persones, físiques i jurídiques, encara que no tinguen la condició d'interessades, poden consultar tota la documentació escrita, gràfica i cartogràfica integrant del Programa i Pla de Reforma Interior de la UE G, obrant a este efecte un exemplar complet i diligenciat en l'Ajuntament. Així mateix, podran presentar al·legacions, suggeriments, informes i qualssevol altres documents que estimen oportú aportar en relació amb l'expedient sotmés a informació pública.  
A més, com a via de participació informal, podrà plantejar-se qualsevol suggeriment sobre el Programa i Pla de Reforma Interior de la UE G per mitjà d'enviament telemàtic al correu electrònic de l'Ajuntament de Yátova: ayto\_jijstf@pu.jcs.tj  
Yátova, 12 d'agost de 2008.- L'alcalde: Rafael Lisarde Cifre.